
Н А Р Е Д Б А

ЗА РЕД И УСЛОВИЯ ЗА ПОСТАВЯНЕ НА ПРЕМЕСТВАЕМИ ОБЕКТИ НА ТЕРИТОРИЯТА НА ОБЩИНА ГЪЛЪБОВО
/приета с реш.№ 586/18.09.2007 г., изм.и доп.с реш.№ 204/25.01.2013 г.; изм. с реш. № 312/09.12.2016 г. на АС гр. Стара Загора, в сила от 30.12.2016 г. относно: отм. на чл.19, ал.1 в частта „въз основа на схема за разполагане“, отм. на чл.19, ал.2, чл.20 и чл.21, т.4 в частта „с нотариално заверени подписи“/
РАЗДЕЛ І

ОБЩИ РАЗПОРЕДБИ

Чл.1 /1/ Тази наредба определя видовете, предназначението, изискванията към оформлението и поставянето на преместваеми обекти.

/2/ Тази наредба урежда реда за поставяне на преместваеми обекти върху терени, находящи се на територията на Община Гълъбово и представляващи частна, общинска и държавна собственост.

Чл.2 /1/ /изм.с реш.№ 204/25.01.2013 г./ „Преместваем обект“ е обект, предназначен за увеселителна, търговска или друга обслужваща дейност, който може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и възможност да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя.
/2/ Преместваемите обекти по ал. 1 могат да се поставят върху части от тротоари, части от площадни пространства, както и върху свободни площи и имоти, без това да пречи на основното предназначение на терените, върху които се поставят.

/3/ Преместваемите обекти по ал. 1 могат да се поставят и върху държавни, общински или частни терени, върху които не е осъществено предвиденото съгласно ПРЗ строителство, до неговото осъществяване.

/5/ Преместваеми обекти се поставят с разрешение на главния архитект на Община Гълъбово при спазване на градоустройствените, архитектурно-художествените, инженерно-техническите и санитарно-хигиенните норми и изисквания за формиране на благоприятна жизнена среда.

Чл.3 Не са предмет на тази наредба :

1. Преместваеми обекти, разположени в терени, регулационно отредени за пазари и базари.

2. Временните обекти по §17, ал.1 от ПР на ЗУТ.

РАЗДЕЛ ІІ

ВИДОВЕ  ПРЕМЕСТВАЕМИ  ОБЕКТИ

Чл.4 /1/ По своето предназначение и вид преместваемите обекти могат да бъдат:

1. Обслужващи търговията :

1.1. Павилион

1.2. Каравана

1.3. Сергия

1.4. Маса

1.5. Количка

1.6. Машини и хладилни шкафове за сладолед

1.7. Автомати за кафе, напитки, закуски и др.

1.8. Слънцезащитно устройство /чадъри, сенници, тенти и др./

2. Обслужващи транспорта 

2.1. Спирконавес на масовия градски транспорт /МГТ/

2.2. Павилион за обслужване на МГТ

2.3. Контейнерна бензиностанция /газостанция/
2.4. /нова с реш.№ 204/25.01.2013 г./ Зарядни колонки за електрически превозни средства. 

3. Обслужващи рекреацията

3.1. Спортни и детски съоръжения

3.2. Увеселителни обекти по смисъла на § 5, т.71 от ДР на ЗУТ

3.2. Тоалетна кабина

3.3. Телефонна кабина

3.4. Павилион за охрана  

4. Рекламно – информационни съоръжения
5. /отм.с реш.№ 204/25.01.2013 г./
Чл.5 Преместваемите обекти съгласно чл.4 ал.1 т.1 могат да бъдат предназначени само за продажба на стоки и услуги, както следва:

1. дребни пакетирани хранителни стоки;
2. печатни произведения;
3. цветя;
4. ядки;
5. сладолед;
6. кафе и закуски;
7. плодове и зеленчуци;
8. фишове за тото и лотарийни билети;
9. стоки с акционен характер /свързани с честване на празници/ ;

10. парфюмерийни и козметични промишлени стоки;

11. дребни промишлени стоки

12. услуги от битов характер

РАЗДЕЛ ІІІ

ИЗИСКВАНИЯ ПРИ ПОСТАВЯНЕ  НА ПРЕМЕСТВАЕМИ ОБЕКТИ

Чл.6 /1/ Проектите за преместваемите обекти се одобряват от главния архитект на Община Гълъбово.

Чл.7 /1/ Забранява се разполагането на:

1. Сергии извън границите на определените  площи за пазари.

2. Маси за продажба на всякакъв вид стоки с изключение на тези с акционен характер /мартеници, коледни и великденски картички и украшения и др. подобни/.

3. Разполагането на всички видове преместваеми обекти, с изключение на маси, в обслужващите сервитути на инженерните съоръжения.

4. Разполагането на всички видове преместваеми обекти, когато закриват входове, витрини, прозорци от партерния етаж на сградите или затрудняват или възпрепятстват пешеходния поток и обслужването на обектите в тях.

/2/ Преместваемите обекти по ал.1 т.2 се прибират от търговеца, на чието име е издадено разрешителното, след края на работното време.

РАЗДЕЛ ІV

РЕД ЗА РАЗРЕШАВАНЕ НА

ПРЕМЕСТВАЕМИ  ОБЕКТИ ВЪРХУ ОБЩИНСКИ ТЕРЕНИ

Чл.8 /1/ Преместваеми обекти по чл. 4 се разполагат върху терени – публична и частна общинска собственост и земи по чл.19 от ЗСПЗЗ при спазване на изискванията и ограниченията на настоящата Наредба, въз основа на цялостни и подробни схеми за разполагане.

/2/ Схемите по ал. 1 се изготвят от дирекция “ТСУ и ИРУ” и се внасят за разглеждане в Общинския експертен съвет по устройство на територията. 

/3/ На схемата за разполагане на преместваеми обекти се обозначават местата за разполагане на единични обекти и зоните за разполагане на групи преместваеми обекти, както и видът на преместваемите обекти по чл.4, размерите на преместваемите обекти и необходимите отстояния между тях или отстояния от други съществуващи обекти и регулациони / имотни/  граници

/4/ Подробните схеми за разполагане се изготвят за всеки единичен преместваем обект или за обекти, разположени в група върху извадка от кадастралния и регулационен план в подходящ мащаб. 
Чл.9 /1/ По преценка на Главния архитект цялостната и подробните схеми за разполагане може да се съгласуват с експлоатационните дружества, а в случаите, когато преместваемите обекти се поставят в близост да главни транспортни улици и с “КАТ –Пътна полиция”.

/2/ Съгласуването по предходната алинея става служебно.

Чл.10 Схемите за местата на разполагане на преместваеми обекти се внасят за разглеждане в Общински експертен съвет по устройство на територията.

Чл.11 Главният архитект на Община Гълъбово одобрява схемите след съгласуване с Общинския експертен съвет по устройство на територията и с Кмета на Общината

Чл.12 Отдаването под наем на общински площи за разполагане на преместваеми обекти по одобрените схеми се извършва по реда на Наредбата по чл.8 ал.2 на ЗОС на Общински съвет гр. Гълъбово.

Чл.13 Главният архитект на Община Гълъбово издава разрешение за поставяне на преместваем обект след представяне на: искане по образец, одобрен проект и сключен договор за ползване на общинска площ за разполагане на преместваемия обект. Основанието за ползване на общинска площ задължително се вписва в разрешението за поставяне.

Чл.14 Преместваемите обекти по чл.4, които са разположени в общински терени могат да се свържат с инженерните мрежи, когато одобряващия орган прецени, че това е целесъобразно, посредством временни връзки. Това обстоятелство се вписва задължително в разрешението за поставяне.

РАЗДЕЛ V

РЕД ЗА РАЗРЕШАВАНЕ НА

ПРЕМЕСТВАЕМИ ОБЕКТИ ВЪРХУ ДЪРЖАВНИ ТЕРЕНИ

Чл.15 /1/ Преместваемите обектки се разполагат върху терени – публична и частна държавна собственост при спазване на изискванията и ограниченията на настоящата наредба, въз основа на подробна схема за разполагане.

/2/ Схемата по ал.1 се изготвя от инвеститора и се съгласува със съответната централна администрация, която стопанисва имота, а в останалите случаи – с областния управител.

/3/ Схемата по ал.1 се одобрява от главния архитект след разглеждането и в Общинския експертен съвет по устройство на територията.

Чл.16 Изработването и съгласуването на схемите по чл.15 се извършва съгласно чл.8 ал.3 и ал.4 и чл.9 ал.1 от настоящата наредба.

Чл.17 Главният архитект на Община Гълъбово издава разрешение за поставяне на преместваем обект след представяне на: искане по образец, одобрен проект и основание за ползване на държавния терен /документ за собственост и договор за наем/. Основанието за ползване на държавния терен задължително се вписва в разрешението за поставяне.

Чл.18 Преместваемите обекти по чл.4, които са разположени в държавни терени могат да се свържат с инженерните мрежи, когато одобряващия орган прецени, че това е целесъобразно, посредством временни връзки при съгласие на собственика на терена. Това обстоятелство се вписва задължително в разрешението за поставяне.

РАЗДЕЛ  VІ

РЕД  ЗА  РАЗРЕШАВАНЕ  НА ПРЕМЕСТВАЕМИ  ОБЕКТИ ВЪРХУ  ЧАСТНИ  ТЕРЕНИ НА ФИЗИЧЕСКИ И ЮРИДИЧЕСКИ ЛИЦА
Чл.19 /1/ (отм. с Решение №312/09.12.2016г. на АС гр. Стара Загора, в сила от 30.12.2016г. в частта „въз основа на схема за разполагане “ ) Преместваеми обекти се разполагат върху терени – частна собственост при спазване на изискванията и ограниченията на настоящата Наредба. ( въз основа на схема за разполагане).

/2/ (отм. с Решение №312/09.12.2016г ,на АС гр. Стара Загора, в сила от 30.12.2016г.) 
Чл.20 /1/ (отм. с Решение №312/09.12.2016г. на АС гр. Стара Загора, в сила от 30.12.2016г.) 
Чл.21 Главният архитект издава разрешение за поставяне след представяне на следните документи:

1. Искане по образец

2. Одобрен проект за преместваемото съоръжение

3. Документ за собственост на терена

4. (отм. с Решение №312/09.12.2016г. на АС гр. Стара Загора, в сила от 30.12.2016г. в частта „с нотариално заверени подписи“ ) Писмено съгласие (с нотариално заверени подписи) на останалите съсобственици /ако има такива/ за разполагане на преместваемото съоръжение или договор за наем, удостоверяващ правото за поставяне.

Чл.22 /изм.с реш.№ 204/25.01.2013 г./ Преместваемите обекти по чл.4, които са разположени в частни терени могат да се свържат с инженерните мрежи, посредством временни връзки при съгласие на собственика на терена. Това обстоятелство се вписва задължително в разрешението за поставяне.





     РАЗДЕЛ VІІ 

ВЪТРЕШНОСЛУЖЕБЕН КОНТРОЛ. РЕД ЗА ПРЕМАХВАНЕ НА ПРЕМЕСТВАЕМИ ОБЕКТИ

Чл.23 Контролът за законността и правилността на актовете и отказите издадени по реда на тази наредба се упражнява от Кмета на Община Гълъбово.

Чл. 24 /1/ Преместваеми обекти са незаконни и подлежат на премахване, когато:

1. Са поставени без разрешение или в противоречие с издаденото разрешение

2. Са поставени в чужд имот без правно основание или правното основание за издаване на разрешението за поставяне е отпаднало

3. Не отговарят на правилата и нормативите за устройство на територията

4. Не отговарят на изискванията по чл. 169, ал.1, т.1,2,3,4,5 и ал.3,т1 от ЗУТ.

5. Представляват реклама, забранена със закон

6. Срокът на разрешението за поставяне / ако има такъв/ е изтекъл

7. Не отговарят на изискванията, определени с настоящата наредба.

Чл.25 Премахването на преместваеми съоръжения по чл. 24 се извършва по следния ред:

1. /изм.с реш.№ 204/25.01.2013 г./ Обстоятелствата по чл.24 се установяват с констативен акт, съставен от служителите по чл. 223, ал.2 от ЗУТ в 7-дневен срок от констатиране на нарушението. Констативния акт се връчва на собствениците на обектите, които  могат да направят възражения в тридневен срок от връчването му.

2. В 7-дневен срок от връчването на констативния акт по ал.1 кметът на общината издава заповед за премахване на обекта, като указва срок за доброволно изпълнение на заповедта. Със заповедта кметът на общината може да нареди на експлоатационните дружества  прекъсване на захранването на обекта с ток и вода.

3. Когато собственикът на преместваем обект по чл. 24, поставен в чужд имот, е неизвестен, констативния акт се връчва на собственика на имота. В този случай със заповедта по т.2 кметът задължава собственика на имота да го премахне за своя сметка.

4. Когато собственика на обект по чл. 24, поставен в имот – общинска собственост е неизвестен, констативния акт и заповедта за премахване се поставят на видно място върху обекта в присъствието на двама свидетели и на определените за това места в сградата на общината или кметството.

Чл. 26. При неспазване на срока за премахване, определен в заповедта по чл. 25, т.2 , обектът се премахва принудително от общината по следния ред:

1. В 3-дневен срок след изтичане на определения в заповедта по чл. 25, т.2 срок за доброволно изпълнение се съставя констативен протокол от служителите по чл. 223, ал.2 от ЗУТ.

2. Кметът на общината издава заповед за принудително премахване на обекта от общината със съдействието на полицията за сметка на собственика му. За направените разноски се съставя констативен протокол.

3. Въз основа на протокола за направените разноски, Общината се снабдява с изпълнителен лист за вземания срещу собственика на премахнатия преместваем обект по реда на ГПК.

4.Преместваем обект с неизвествен собственик, разположен на общински терен в нарушение на настоящата наредба се премахва със заповед на Кмета на Община Гълъбово за сметка на общинския бюджет.

5. По решение на Кмета на Община Гълъбово демонтажът на преместваем обект, подлежащ на премахване може да бъде възлаган и на фирми или организации извън структурата на Община Гълъбово

6. Заповедите за премахване на преместваеми обекти по реда на тази наредба подлежат на обжалване по реда на АПК.

7. Със заповед Кмета на Община Гълъбово, на база на съставен констативен протокол на нарушение, може да издава предписания за преустановяване на извършваните нарушения по тази наредба в определен от него срок.

РАЗДЕЛ VІІІ

АДМИНИСТРАТИВНО НАКАЗАТЕЛНИ РАЗПОРЕДБИ. 

Чл.27 /1/ Наказва се с глоба до 1000 лв., ако не подлежи на по-тежко наказание длъжностно лице, което:
1. не изпълни изцяло или частично задълженията, възложени му по тази наредба

2. не  издаде в срок съответния административен акт или документ

3. не се произнесе в 30-дневен срок по молба или предложение за издаване на административен акт или по жалба на такъв

4. не препрати в седем дневен срок жалба или протест срещу административен акт на по – горестоящия административен орган

5. разпореди или допусне да бъдат извършени монтажни работи или да бъдат поставени преместваеми обекти в нарушение /отклонение/ от наредбата

6. съгласува, одобри или утвърди документи в нарушение /отклонение/ от наредбата

7. не вземе своевременно мерки за предотвратяване на незаконно поставяне на преместваем обекти

8. разреши или допусне да бъдат свързани инженерни мрежи с незаконно поставенопреместваем обекти. Същото се отнася и за доставчикът на електроенергия.

Чл.28. Наказва се с глоба в размер до 5 000 лв. или с имуществена санкция в размер до 50 000 лв., ако не подлежи на по-тежко наказание, този който:

1. извършва дейност по поставяне на преместваем обекти в нарушение /отклонение/ от настоящата наредба.

2. не изпълни писменно нареждане или предписание на административен орган по ред на тази наредба.

3. премахне, унищожи или допусне премахване или унищожаване на преместваем обект без разрешение на компетентните органи.

4. постави незаконно преместваем обект и не го напусне  след като бъде писменно предупреден от административния орган, че извършва незаконна дейност.

5. не извърши възстановителни работи и не отстрани за своя сметка нанесените повреди вследствие на осъществената от него дейност.

6. не изпълни в определения срок заповед за премахване на преместваем обект по чл.26 ал.1 от настоящата наредба

Чл.29. Наказват се с глоба в размер до 5 000 лв. или с имуществена санкция в размер до 50 000 лв., ако не подлежат на по-тежко наказание, собствениците на поземлени имоти, сградите и строежите, допуснали разполагането на преместваеми съоръжения в нарушение на тази наредба.

Чл.30 За други нарушения на тази наредба, ако деянието не подлежи на по-тежко наказание се налагат глоби в размер  до 5 000 лв. или  имуществени санкции в размер до 50 000 лв.

Чл.31 /1/ Наказателните постановления се издават от кмета на Общината въз основа на констативен акт, установяващ нарушението, съставен от упълномощени длъжностни лица от Община Гълъбово.

/2/ Установяването на нарушението и издаването на наказателните постановления се извършва по реда на ЗАНН.

РАЗДЕЛ ІХ
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Тази наредба е изготвена на основание чл.56, ал.2 от Закона за устройство на територията и отменя Наредбата за ред и условия за поставяне на преместваеми съоръжения на територията на Община Гълъбово приета с Решение на Общински съвет – Гълъбово № 586, протокол № 62/18.09.2007 г.
§ 2. /нов с реш.№ 204/25.01.2013 г./ Обектите по чл.4, ал.1 не представляват недвижими имоти по чл.110, ал.1 от Закона за собствеността, не се нанасят в кадастрална карта и кадастрален план, не се записват в кадастрални регистри, а за удостоверяване правото на собственост или на други права върху тях не се съставят или издават актове, подлежащи на вписване в имотния регистър
СВЕТЛА БОЯНЧЕВА  
Председател на Общински съвет – Гълъбово

